CELEX: 32015D1291
Language: ro
Date: 2015-07-23 00:00:00
Title: Decizia de punere în aplicare (UE) 2015/1291 a Comisiei din 23 iulie 2015 de autorizare a introducerii pe piață a produselor lactate tratate termic și fermentate cu Bacteroides xylanisolvens (DSM 23964) ca alimente noi în conformitate cu Regulamentul (CE) nr. 258/97 al Parlamentului European și al Consiliului [notificată cu numărul C(2015) 4960]

28.7.2015   
            
            
               RO
            
            
               Jurnalul Oficial al Uniunii Europene
            
            
               L 198/26
            
         DECIZIA DE PUNERE ÎN APLICARE (UE) 2015/1291 A COMISIEI
   din 23 iulie 2015
   de autorizare a introducerii pe piață a produselor lactate tratate termic și fermentate cu Bacteroides xylanisolvens (DSM 23964) ca alimente noi în conformitate cu Regulamentul (CE) nr. 258/97 al Parlamentului European și al Consiliului
   
      
         [notificată cu numărul C(2015) 4960]
      
   
   (Numai textul în limba germană este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La 18 decembrie 2012, societatea Avitop GmbH a înaintat o cerere către autoritățile competente din Irlanda în vederea introducerii pe piață a produselor lactate tratate termic și fermentate cu Bacteroides xylanisolvens (DSM 23964) ca alimente noi.
            
         
               (2)
            
            
               La 21 iunie 2013, organismul competent de evaluare a produselor alimentare din Irlanda a emis raportul său de evaluare inițială. În raportul respectiv, organismul a ajuns la concluzia că produsele lactate tratate termic și fermentate cu Bacteroides xylanisolvens (DSM 23964) îndeplinesc criteriile privind alimentele noi, prevăzute la articolul 3 alineatul (1) din Regulamentul (CE) nr. 258/97.
            
         
               (3)
            
            
               La 4 septembrie 2013, Comisia a transmis raportul privind evaluarea inițială celorlalte state membre.
            
         
               (4)
            
            
               Au fost prezentate obiecții motivate în termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97.
            
         
               (5)
            
            
               La 10 aprilie 2014, Comisia a consultat Autoritatea Europeană pentru Siguranța Alimentară (EFSA), solicitându-i să efectueze o evaluare cu privire la produsele lactate tratate termic și fermentate cu Bacteroides xylanisolvens (DSM 23964) ca alimente noi, în conformitate cu Regulamentul (CE) nr. 258/97.
            
         
               (6)
            
            
               La 10 decembrie 2014, EFSA a adoptat „Avizul științific privind siguranța” produselor lactate tratate termic și fermentate cu Bacteroides xylanisolvens (DSM 23964) „ca alimente noi” (2), concluzionând că aceste produse lactate sunt sigure.
            
         
               (7)
            
            
               Avizul respectiv oferă suficiente motive pentru a se stabili că produsele lactate tratate termic și fermentate cu Bacteroides xylanisolvens (DSM 23964) ca alimente noi respectă criteriile prevăzute la articolul 3 alineatul (1) din Regulamentul (CE) nr. 258/97.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Produsele lactate tratate termic și fermentate cu Bacteroides xylanisolvens (DSM 23964), astfel cum sunt specificate în anexă, pot fi introduse pe piața Uniunii ca alimente noi în formă lichidă, semilichidă și ca pulbere atomizată.
   Articolul 2
   Prezenta decizie se adresează societății Avitop GmbH, Robert Rössle Str. 10, D-13125 Berlin, Germania.
   
      Adoptată la Bruxelles, 23 iulie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 43, 14.2.1997, p. 1.
   
      (2)  EFSA Journal 2015; 13(1):3956.
   
      ANEXĂ
      
         SPECIFICAȚIILE PRODUSELOR LACTATE TRATATE TERMIC ȘI FERMENTATE CU BACTEROIDES XYLANISOLVENS (DSM 23964)
      
      
                  
                     Definiție
                  
               
               
                  :
               
               
                  produsele lactate tratate termic și fermentate sunt fabricate utilizând Bacteroides xylanisolvens (DSM 23964) ca ferment lactic.
               
            
                  
                     Descriere
                  
               
               
                  :
               
               
                  laptele semidegresat (între 1,5 % și 1,8 % grăsime) sau laptele degresat (cel mult 0,5 % grăsime) este pasteurizat sau tratat la temperatură foarte ridicată înainte de a începe fermentarea cu Bacteroides xylanisolvens (DSM 23964). Produsul lactat fermentat astfel obținut este omogenizat, apoi este tratat termic pentru a inactiva Bacteroides xylanisolvens (DSM 23964). Produsul final nu conține celule viabile de Bacteroides xylanisolvens (DSM 23964) (1).
               
            
         (1)  DIN EN ISO 21528-2 modificat.